
	讛专讬谞讬 谞讝讬专 诪诪谞讜. 驻讬' 谞讝讬专 诪谉 讛讻讜住 讛专讬 讝讛 谞讝讬专 驻讬' 讻诇 讚讬谉 谞讝讬专讜转 注诇讬讜: 诪注砖讛 讘讗砖讛 讗讞转 讜讗诪专讜 讞讻诪讬诐 诇讗 谞转讻讜讜谞讛 讝讜 讗诇讗 诇讜诪专 讛专讬 注诇讬 讻讜住 讝讛 讻拽专讘谉. 讜诇讗 谞讗住专讛 讗诇讗 讘讗讜转讜 讻讜住 讘诇讘讚 讜讘讙诪' 驻专讬讱 诪注砖讛 诇住转讜专: 讜讗诐 砖讻讜专 讛讜讗 讛讜讛 讻讗讜诪专 注诇讬 讘拽专讘谉. 驻讬' 砖讚专讱 讘谞讬 讗讚诐 诇讛驻爪讬专 讘砖讻讜专 砖讬砖转讛 讜注转讛 讗讬谞讜 专讜爪讛 诇砖转讜转 讜讗讜诪专 谞讝讬专 讛讜讗 诇住诇拽诐 诪注诇讬讜 砖讗诐 诇讗 讬讗诪专 谞讝讬专 讛讜讗 讬专讗 砖讬讘讬讗讜 诇讜 讻讜住 讗讞专 诇讻讱 讗讜诪专 谞讝讬专 诇住诇拽诐 诇讙诪专讬 诪注诇讬讜 讗讘诇 讻砖讗讬谞讜 砖讻讜专 讗讬谉 讚专讱 诇讛驻爪讬专讜 讜诇讻讱 讗讜诪专 讚谞讝讬专 诪讻讜诇讛讜 讜诪注砖讛 谞诪讬 讘讗砖讛 讗讞转 讜讻讜': 注诇 诪谞转 砖讗砖转讛 讘讬讬谉 讻讜' 讛''讝 谞讝讬专 讜讗住讜专 讘讻讜诇谉. 讗讬讻讗 诇诪''讚 讘讙诪' 诪砖讜诐 讚讛讜讬 诪转谞讛 注诇 诪讛 砖讻转讜讘 讘转讜专讛 [讚讻讬 讗诪专] 讛专讬谞讬 谞讝讬专 讛讜讬 谞讝讬专 诇讻诇 诪讬诇讬 讜讻讬 诪讟讬诇 讘讛 转谞讗讬 讗讬谉 讘转谞讗讬 讻诇讜诐 讜讗驻讬' 专''砖 诪讜讚讛 讘专讬砖讗 讻讛讛讜讗 诇讬砖谞讗 讚转谞讬讗 讻讜讜转讬讛: 讗讘诇 讗讬谞讬 讬讜讚注 砖谞讝讬专 讗住讜专 讘讬讬谉. 讻诇讜诪专 砖讗专 讛诇讻讜转 拽讘诇转讬 注诇讬 诇讘讚 诪讗讬住讜专 讬讬谉 砖诇讗 拽讘诇转讬 诇驻讬 砖诇讗 讬讚注转讬 砖谞讝讬专 讗住讜专 讘讬讬谉 诇专讘谞谉 讛讜讬 谞讝讬专 诇讟注诪讬讬讛讜 讚诇注讬诇 讚讗驻讬' 诇讗 谞讚专 讗诇讗 诪讞讚 讛讜讬 谞讝讬专 讜专''砖 诪转讬专 讜讗讝讬诇 诇讟注诪讬讛 讚讗诪专 (诇注讬诇 讚祝 讙:) 注讚 砖讬讝讬专 诪讻讜诇谉: 讬讜讚注 讗谞讬 砖讛谞讝讬专 讗住讜专 讘讬讬谉 讗讘诇 讗谞讬 住讘讜专 讛讬讬转讬 砖讛讞讻诪讬诐 诪转讬专讬谉 诪驻谞讬 砖讗讬谞讬 讬讻讜诇 诇讞讬讜转 讗诇讗 讘讬讬谉 讗讜 诪驻谞讬 砖讗谞讬 拽讜讘专 讗转 讛诪转讬诐. 讻诇讜诪' 砖讗谞讬 爪专讬讱 诇讟诪讗讜转 讘讛诐 讜诇讬讟驻诇 讘讛谉 讘砖讻专 诪讞诪转 讚讜讞拽讬 讜诇讻讱 诇讗 讛讬讛 讘讚注转讬 诇拽讘诇 讗讬住讜专 讬讬谉 讗讜 讟讜诪讗转 诪转讬诐 (讛''讝 诪讜转专) 讜讻谉 讛讜讗 讗讜诪专 砖诇讗 拽讘诇 注诇讬讜 讗讬住讜专 讬讬谉 讗讜 讟讜诪讗转 诪转讬诐 讛''讝 诪讜转专 讜专''砖 讗讜住专 讜讘讙诪' 驻专讬讱 讚讗讬驻讻讗 讛讜讛 诇讬讛 诇诪讬转谞讬: 讗祝 讘专讗砖讜谞讛. 讜讛讗 讚拽转谞讬 专''砖 [诪转讬专] 拽讗讬 讘转专讬 [讘讘讬]: 讚讛讜讬 诪转谞讛 注诇 诪讛 砖讻转讜讘 讘转讜专讛. 讚讻砖讗诪专 讛专讬谞讬 谞讝讬专 讞讬讬诇 注诇讬讜 谞讝讬专讜转 诇讻诇 诪讬诇讬 讜讻讬 讗诪专 注''诪 诪讟讬诇 讛转谞讗讬 注诇 诪讛 砖讻转讜讘 讘转讜专讛 讜讘讟诇 讛转谞讗讬 讜讗''转 讜转讬驻讜拽 诇讬讛 讚谞讝讬专讜转 讗讬 讗驻砖专 诇拽讬讬诐 注''讬 砖诇讬讞 讚讗诪专 讘讛诪讚讬专 (讻转讜讘讜转 注讚.) 讚讘注讬谞谉 转谞讗讬 讚讜诪讬讗 讚讘谞讬 讙讚 讜讘谞讬 专讗讜讘谉 砖谞转拽讬讬诐 讛诪注砖讛 注''讬 讬讛讜砖注 砖讛讬讛 砖诇讬讞 诪砖讛 讜讛转诐 诪讛谞讬 转谞讗讛 诇讘讟诇 讛诪注砖讛 讜诇讗 讘注诇诪讗 讜讬''诇 讗讞专讬 砖讗讞专讬诐 讬讻讜诇讬诐 诇讛讘讬讗 拽专讘谞讜转 转讞转讬讜 谞讞砖讘 讻讗讬诇讜 讻诇 讛诪注砖讛 讬讻讜诇 诇注砖讜转 注''讬 砖诇讬讞 讜讗''转 讛讗 讗诪专讬谞谉 (讘诪谞讞讜转 拽讟.) 讛专讬谞讬 谞讝讬专 诇讙诇讞 讘讘讬转 讞讜谞讬讜 讬讙诇讞 讘讘讬转 讛诪拽讚砖 讙讬诇讞 讘讘讬转 讞讜谞讬讜 讬爪讗 讜讗诪讗讬 讛讗 讛讜讬 诪转谞讛 注诇 诪讛 砖讻转讜讘 讘转讜专讛 讜讛诇''诇 讘讞讜谞讬讜 诇讗 讬爪讗 讜讬''诇 讚诪砖诪注讜转 诇砖讜谞讜 讛专讬 讛讜讗 砖谞讬诐 诪砖诪注 诪拽讚砖 讜讗讝 讙讬诇讞 讘讞讜谞讬讜 诇讗 讬爪讗 讜诪砖诪注 谞诪讬 砖讗讬谞讜 诪讻讜讬谉 讻讬 讗诐 诇爪注讜专讬 讜讗讝 讙讬诇讞 讘讞讜谞讬讜 讬爪讗 讜讘诪拽讚砖 讛讜讬 讞讜诇讬谉 讘注讝专讛 讜谞讝讬专讜转 诪转诇讗 转诇讬讗 讜拽讗讬 讗讬 诪讙诇讞 讘诪拽讚砖 讙诇讬讗 诪诇转讗 讚诇谞讝讬专讜转 诪注诇讬讬转讗 讗讬讻讜讬谉 讜注诇 诪谞转 讚讗诪专 诇讗 讻诇讜诐 讛讜讗 讜讗诐 讙讬诇讞 讘讞讜谞讬讜 讙诇讬讗 诪讬诇转讗 讚诇爪注讜专讬 诪讻讜讬谉: 讛讗讬 注''诪 讻讞讜抓 讚诪讬. 讻讗讬诇讜 讗诪专 讛专讬谞讬 谞讝讬专 诪讻诇 诪诇转讗 讞讜抓 诪谉 讛讬讬谉 讚诇讗 讛讜讬 谞讝讬专 诇专''砖 讚讘注讬谞谉 注讚 砖讬讚讜专 诪讻讜诇谉 讜讗''转 讜讛讗 诪拽讚砖 讗转 讛讗砖讛 注''诪 砖讗讬谉 诇讛 注诇讬讜 砖讗专 讻住讜转 讜注讜谞讛 讛讜讬讗 诪拽讜讚砖转 讜讛转谞讗讬 讘讟诇 (拽讚讜砖讬谉 讚祝 讬讟:) 讜诇讗 讗诪专 讻讞讜抓 讚诪讬 讜讬''诇 讚讙讘讬 拽讚讜砖讬谉 砖讗谞讬 讚讗驻讬诇讜 讗诪专 讘驻讬专讜砖 讞讜抓 诪砖讗专 诇讗 诪讛谞讬讗 诇讬讛 讚讘讜专讜 讚讗讬谉 拽讚讜砖讬谉 诇讞爪讗讬谉 讜讻讬 讗诪专 讛专讬 讗转 诪拽讜讚砖转 [诪拽讜讚砖转] 讜讻讬 讗诪专 讞讜抓 诪砖讗专 诇讗讜 诪讬讚讬 拽讗诪专 讜诇讻讱 讞讬讬讘 讘讻讜诇谉 讗讘诇 讙讘讬 谞讝讬专 讬诇驻讬谞谉 诇注讬诇 (讚祝 讙:) 诪拽专讗讬 讚爪专讬讱 砖讬讝讬专 诪讻讜诇谉 讚讗诐 谞讚专 诪讗讞讚 诪讛诐 诇讗 讛讜讬 谞讝讬专: 转谞讬讗 讻讜讜转讬讛 讚专讘讬谞讗. 讚讛讗 讗诪专 注诇 诪谞转 讞砖讘讬谞谉 诇讬讛 转谞讗讬 讜诇讗 讻讗讜诪专 讞讜抓: 住讬驻讗 讚谞讚专 诪讻讜诇讛讜 讜讗讬转砖讬诇 诪讞讚讗. 讜讛讬讬谞讜 讚拽转谞讬 讗讘诇 住讘讜专 讛讬讬转讬 砖讞讻诪讬诐 诪转讬专讬谉 诇讬 (讜讬转讬专讜 诇讜) 讛讬讬谉 讗讜 诇讟诪讗讜转 诇诪转讬诐 砖讗讬谞讜 讬讻讜诇 诇讞讬讜转 讘诇讗 讬讬谉 讗讜 砖诇讗 讬讟驻诇 讘砖讻专 诇诪转讬诐 砖讝讛讜 驻专谞住转 讘讬转讜: 诇专讘谞谉 讻讬讜谉 讚谞砖转专讬 诇讬讛 讞讚讗 诪砖讜诐 讛讻讬 诪讬砖转专讬讬讗 诇讬讛 诇讻讜诇讛讜 讚讻讗讬住讜专讜 讻讱 讛讬转讬专讜 讻砖诐 砖谞讗住专 讘转讞讬诇转 讛谞讝讬专讜转 讘讞讚 诪注谞讬讬谞讬 谞讝讬专讜转 讻谉 谞讬转专 讘住讜祝 讛谞讝讬专 讘讞讚 讜讻诪讜 讚驻诇讬讙讬 讛转诐 驻''讙 讚谞讚专讬诐 (讚祝 讻讛:) 讙讘讬 诪爪讗 讗讜讻诇讬诐 转讗谞讬诐 讜讗诪专 拽讜谞诐 讛驻讬专讜转 注诇讬讻诐 讜谞诪爪讗 讗讘讬讜 讗讞讚 诪讛谉 讜讛转讬专 谞讚专讜 讜驻诇讬讙讬 讗讬 讛讜转专讜 讻讜诇谉 讗讜 诇讗 . 讛''谞 住讘专讬 专讘谞谉 讜讗驻讬诇讜 诇诪''讚 诇讗 讛讜转专讜 讻讜诇谉 诪砖讜诐 讚讛讜讬 谞讚专 讜砖讘讜注讛 讗讘诇 讛讻讗 讻讬讜谉 讚转讞讬诇讛 讛讜讬 谞讝讬专讜转 注诇 讗讞讚 讛''谞 住讜祝 谞讝讬专讜转 讜专''砖 住''诇 讗驻讬' 诇诪''讚 讛讜转专讜 讻讜诇谉 诪''诪 讛讻讗 讻讬讜谉 讚讗讬谉 谞讝讬专讜转 讘讗讛 诇讜 注讚 砖讬驻专砖 诪讻讜诇谉 讻诪讜 讻谉 爪专讬讱 砖讗诇讛 诇讻讜诇谉 讜谞讛讬 讚谞砖讗诇 讛讗讞讚 诇讗 讛讜转专 讛砖谞讬:





驻讬专讜砖 讛专讗"砖

讜讻"转 诇讬诪讗 讛讻讬 住讘专 诪讬讬转讬' [诇讬] 讗讞专讬谞讗 讜诪爪注专讜 诇讬 砖讻谉 讚专讱 诇讛驻爪讬专 讘砖讬讻讜专 诇讛讜住讬祝 注诇 砖讻专讜转讜. 讗讘诇 讗讬谉 讚专讱 诇讛驻爪讬专 讻"讻 讘讗讚诐 砖讗讬谞讜 砖讻讜专 讛诇讻讱 讗诐 讗讬谉 讚注转讜 诇谞讝讬专 [讛讜"诇] 诇讜诪专 讛专讬 注诇讬 拽专讘谉:



讛"讝 谞讝讬专 讜讗住讜专 讘讻讜诇谉. 专讘谞谉 诇讟注诪讬讬讛讜 讚讗诪专讬 诇注讬诇 讗驻讬诇讜 诇讗 谞讚专 讗诇讗 诪谉 讛讞专爪谞讬诐 谞讝讬专 诪讻讜诇谉:



讗讘诇 讗讬谞讬 讬讜讚注 砖讛谞讝讬专 讗住讜专 讘讬讬谉 讜讗讬谞讬 诪拽讘诇 注诇讬 诇讬讗住讜专 讘讬讬谉. 讜谞"诇 讚诇讗 讝讜 讗祝 讝讜 拽转谞讬 讚专讬砖讗 砖讛讜讗 讬讜讚注 砖谞讝讬专 讗住讜专 讘讬讬谉 讜讚讗讬 讗诪专讬谞谉 讚讗讬谉 谞讝讬专 诇讞爪讗讬谉 讜讗住讜专 讘讻讜诇谉 讗讘诇 讘住讬驻讗 讛讜讬 讻诪讜 谞讚专 讘讟注讜转 讚讗讬诇讜 讛讬讛 讬讜讚注 砖讛谞讝讬专 讗住讜专 讘讬讬谉 诇讗 讛讬讛 诪拽讘诇 谞讝讬专讜转:



讗讘诇 住讘讜专 讛讬讬转讬 砖讞讻诪讬诐 诪转讬专讬诐 讜讻讜'. 住"讚 讚讛"拽 住讘讜专 讛讬讬转讬 砖讞讻诪讬诐 诪转讬专讬诐 诇讬 讗祝 讗诐 讛讬讬转讬 诪拽讘诇讜 讜诇讻讱 讗讬谞讜 诪拽讘诇讜 注诇讬讛 讜诇讛讻讬 驻专讬讱 讘讙诪' 讜讛讗 讗诪专转 专讬砖讗 [讗住讜专 讜专"砖 诪转讬专] 诪砖讜诐 讚讛讜讬 诪转谞讛 注诇 诪讛 砖讻转讜讘 讘转讜专讛 讻讬讜谉 砖讗诪专 讘诇砖讜谉 注诇 诪谞转 讚诪讬讚 讻砖讗诪专 讛专讬谞讬 谞讝讬专 讞诇 注诇讬讜 讻诇 讚讬谉 谞讝讬专 讜讻讬 拽讗诪专 转讜 注诇 诪谞转 讜诪讟讬诇 转谞讗讬 讘谞讝讬专讜转讜 诇讗 诪讛谞讬 讚诪转谞讛 注诇 诪讛 砖讻转讜讘 讘转讜专讛 讛讜讗 [讛讗讬] 注"诪 讻讞讜抓 讚诪讬 讜讻讬 讛讬讻讬 讚讘讞讜抓 诇讗 讛讜讬 谞讝讬专 讘注"诪 谞诪讬 诇讗 讛讜讬 谞讝讬专:



转谞讬讗 讻讜转讬讛 讚专讘讬谞讗 讜讻讜' 诪驻谞讬 砖诪转谞讛 注诇 诪"砖 讘转讜专讛 讜讛讬讬谞讜 讻专"砖 讚讗讬 诇专讘谞谉 讗驻讬诇讜 讗诪专 讞讜抓 诪谉 讬讬谉 讛讜讬 谞讝讬专:



讜讛讗 讗诪专转 专讬砖讗 讗住讜专 讜专"砖 诪转讬专 住"讚 砖讘砖注转 谞讝讬专讜转讜 诇讗 拽讬讘诇 注诇讬讜 讬讬谉. 住讬驻讗 讚谞讝专 诪讻讜诇讛讜 讜讗讬转砖讬诇 诪讞讚讗 拽讬讘诇 注诇讬讜 谞讝讬专讜转 讘住转诐 讜讗讞"讻 讘讗 诇驻谞讬 讞讻诐 讜谞转讞专讟 注诇 讗讬住讜专 讛讬讬谉 讗讜 注诇 讟讜诪讗转 诪转讬诐 讜讗诪专 讻住讘讜专 讛讬讬转讬 砖讞讻诪讬诐 诪转讬专讬诐 诇讬 砖讗"讗 诇讬 诇讛讬讜转 讘诇讬 讬讬谉 讗讜 讘诇讬 诇讟诪讗 诇诪转讬诐 诇专讘谞谉 住讜祝 谞讝讬专 讻转讞讬诇转 谞讝讬专 讻诪讜 讘拽讘诇转 谞讝讬专讜转 讗诐 拽讬讘诇 注诇讬讜 讚讘专 讗讞讚 讞诇 注诇讬讜 讻诇 转讜专转 谞讝讬专 讛"讛 谞诪讬 住讜祝 谞讝讬专 讗诐 谞砖讗诇 注诇 讗' 讛讜转专 讛讻诇 讛讻讗 诪讜讚讛 诪讜讟注诪讗 讚驻专讬砖讬' 讚住讜祝 谞讝讬专 讻转讞诇转 谞讝讬专 讜专"砖 谞诪讬 住讘专 住讜祝 谞讝讬专 讻转讞诇转 谞讝讬专 讜讗驻讬诇讜 诇诪讗谉 讚讗讬转 诇讬' 谞讚专 砖讛讜转专 诪拽爪转讜 讛讜转专 讻讜诇讜 讛讻讗 诪讜讚讛 讻讬 讛讬讻讬 讚讘转讞诇转 谞讝讬专 讗讬谞讜 谞讝讬专 注讚 砖讬讝讬专 诪讻讜诇谉 讛"谞 诇注谞讬谉 讞专讟讛 诇讗 讛讜转专 注讚 砖讬转讞专讟 注诇 讻讜诇讜:





砖讬讟讛 诪拽讜讘爪转

诪转谞讬转讬谉 诪讝讙讜 诇讜 讗转 讛讻讜住 讜讗诪专 讛专讬谞讬 谞讝讬专 诪诪谞讜 讛专讬 讝讛 谞讝讬专. 讜讗驻讬诇讜 诇专' 砖诪注讜谉 讚讗诪专 注讚 砖讬讝讜专 诪讻诇谉 讛讻讗 诪讜讚讛 讻讬讜谉 讚诇讗 讛讝讻讬专 讘讛讚讬讗 讬讬谉 讚诇讗 讙专注 诪讬讚讜转 谞讝讬专讜转. 讛专讗"砖 讝"诇 讘驻讬专讜砖讬讜: 诇讗 谞转讻讜讜谞讛. 讻诇讜诪专 讻讜住 讝讛 砖讗转诐 专讜爪讬诐 诇讛砖拽讜转讬 讛专讬 讛讜讗 注诇讬 拽专讘谉. 讜诇讗 讘注讬 诇诪讬诪专 讚谞砖讬讬诇讬讛 讚讛讗 诇讬转 诇讬讛 讚注转讗 爪讬诇讜转讗. 讛专' 注讝专讬讗诇 讝"诇:  


诇讗 谞转讻讜讜谞讛 讝讜 讗诇讗. 讻诇讜诪专 讛专讬 讛讜讗 注诇讬 拽专讘谉. 驻讬专讜砖 讻讜住 讝讛 讛讜讗 注诇讬 拽专讘谉 讚诪住转诪讗 讗诪专讬 讚诇讻讱 谞转讻讜讜谞讛. 讜砖讻讜专 谞讚专讜 谞讚专 讗诐 诇讗 讛讙讬注 诇砖讻专讜转讜 砖诇 诇讜讟. 砖讬讟讛: 
讙诪' 讜讻讬 转讬诪讗 诇讬诪讗 讛讻讬 住讘专 诪讬讬转讬谉 讗讞专讬谞讛 讜诪爪注专讜 诇讬讛 砖讻谉 讚专讱 诇讛驻爪讬专 讘砖讻讜专 诇讛讜住讬祝 注诇 砖讻专讜转讜 讗讘诇 讗讬谉 讚专讱 诇讛驻爪讬专 讻诇 讻讱 讘讗讚诐 砖讗讬谞讜 砖讻讜专. 讛诇讻讱 讗诐 讗讬谉 讚注转讜 诇谞讝讬专讜转 诇讬诪讗 讛专讬 注诇讬 拽专讘谉: 


诪转谞讬' 讗讘诇 讗讬谞讬 讬讜讚注 砖讛谞讝讬专 讗住讜专 讘讬讬谉 讜讗讬谞讬 诪拽讘诇 注诇讬 诇讬讗住专 讗讬讬谉. 讜谞专讗讛 诇讬 讚诇讗 讝讜 讗祝 讝讜 拽转谞讬 讚专讬砖讗 砖讛讜讗 讬讜讚注 砖谞讝讬专 讗住讬专 讘讬讬谉 讜讚讗讬 讗诪专讬谞谉 讚讗讬谉 谞讝讬专讜转 诇讞爪讗讬谉 讜讗住讜专 讘讻诇谉. 讗讘诇 讘住讬驻讗 讛讜讬 讻诪讜 谞讚专 讘讟注讜转 讚讗诇讜 讛讬讛 讬讜讚注 砖讛谞讝讬专 讗住讜专 讘讬讬谉 诇讗 讛讬讛 诪拽讘诇 注诇讬讜 谞讝讬专讜转. 


讗讘诇 住讘讜专 讛讬讬转讬 砖讞讻诪讬诐 讛讬讜 诪转讬专讬谉 诇讬 讻讜'. 住诇拽讗 讚注转讬谉 讚讛讻讬 拽讗诪专 住讘讜专 讛讬讬转讬 砖讞讻诪讬诐 讛讬讜 诪转讬专讬谉 诇讬 讗祝 讗诐 讛讬讬转讬 诪拽讘诇讜 讜诇讻讱 讗讬谞讬 诪拽讘诇讜 注诇讬. 讜诇讛讻讬 驻专讬讱 讘讙诪' 讜讛讗 讗诪专转 专讬砖讗. 讛专讗"砖 讝"诇 讘驻讬专讜砖讬讜: 讜讻转讘 讝"诇 诇拽诪谉 讘讙诪' 讜讛讗 讗诪专转 专讬砖讗 讗住讜专 讜专' 砖诪注讜谉 诪转讬专. 住诇拽讗 讚注转讬谉 砖讘砖注转 谞讝讬专讜转讜 诇讗 拽讘诇 注诇讬讜 讬讬谉. 住讬驻讗 讚谞讝专 诪讻讜诇讛讜 讜讗讬转砖讬诇 诪讞讚讗 拽讘诇 注诇讬讜 谞讝讬专讜转 讘住转诐 讜讗讞专 讻讱 讘讗 诇驻谞讬 讛讞讻诐 讜谞转讞专讟 注诇 讗讬住讜专 讛讬讬谉 讗讜 注诇 讟讜诪讗转 诪转讬诐 讜讗诪专 讻住讘讜专 讛讬讬转讬 砖讞讻诪讬诐 诪转讬专讬谉 诇讬 砖讗讬 讗驻砖专 诇讬 诇讛讬讜转 讘诇讗 讬讬谉 讗讜 讘诇讬 诇讬讟诪讗 诇诪转讬诐. 诇专讘谞谉 住讜祝 谞讝讬专讜转 讻转讞诇转 谞讝讬专讜转 讻诪讜 讘拽讘诇转 谞讝讬专讜转 讗诐 拽讘诇 讚讘专 讗讞讚 讞诇 注诇讬讜 讻诇 转讜专转 谞讝讬专讜转 讛讜讗 讛讚讬谉 谞诪讬 住讜祝 谞讝讬专讜转 讗诐 谞砖讗诇 注诇 讗讞讚 讛讜转专 讛讻诇. 讜讗驻讬诇讜 诇诪讗谉 讚诇讬转 诇讬讛 讘驻专拽 讚' 讚谞讚专讬诐 谞讚专 砖讛讜转专 诪拽爪转讜 讛讜转专 讻讜诇讜 讛讻讗 诪讜讚讛 诪讟注诪讗 讚驻专讬砖讬转 讚住讜祝 谞讝讬专讜转 讻转讞诇转 谞讝讬专讜转. 讜专' 砖诪注讜谉 谞诪讬 住讘专 住讜祝 谞讝讬专讜转 讻转讞诇转 谞讝讬专讜转 讜讗驻讬诇讜 诇诪讗谉 讚讗讬转 诇讬讛 谞讚专 砖讛讜转专 诪拽爪转讜 讛讜转专 讻讜诇讜 讛讻讗 诪讜讚讛 讻讬 讛讬讻讬 讚讘转讞诇转 谞讝讬专讜转 讗讬谞讜 谞讝讬专 注讚 砖讬讝讜专 诪讻讜诇谉 讛讻讬 谞诪讬 诇注谞讬谉 讞专讟讛 诇讗 讛讜转专 注讚 砖讬转讞专讟 注诇 讻讜诇讜. 讛专讗"砖 讝"诇 讘驻讬专讜砖讬讜. 讜讻谉 讻转讘 讘转讜住驻讜转讬讜 讜讝"诇: 讜讛讗 讗诪专转 专讬砖讗 砖讗住讜专. 诇专讘谞谉 专讬砖讗 讻讙讜谉 砖谞讚专 诪讞讚讗 砖诇讗 拽讘诇 注诇讬讜 诪转讞诇讛 讛谞讝讬专讜转 讚讬讬谉. 住讬驻讗 讚谞讝专 诪讻讜诇讛讜 讜讗讬转砖讬诇 诪讞讚讗 诪转讞诇转 谞讝讬专讜转讜 拽讘诇 注诇讬讜 讻诇 谞讝讬专讜转 讜讗诪专 住转诪讗 讛专讬谞讬 谞讝讬专 讜讗讞专 讻讱 讘讗 诇驻谞讬 讞讻诐 讜砖讗诇 注诇 谞讝专讜 讜诪转讞专讟 诪讬讬谉 砖讗讜诪专 讗讚注转讗 讚讬讬谉 诇讗 谞讚专转讬 砖讛讬讬转讬 住讘讜专 砖讞讻诪讬诐 诪转讬专讬谉 讬讬谉 诪驻谞讬 砖讗讬谞讬 讬讻讜诇 诇讞讬讜转 讘诇讗 讬讬谉 讗讜 讗讚注转讗 讚讟讜诪讗讛 诇讗 谞讚专转讬. 讗讘诇 诪砖讗专 讚讬谞讬 谞讝讬专讜转 诇讗 谞砖讗诇. 诇专讘谞谉 讚讗诪专讬 讗驻讬诇讜 诇讗 谞讚专 讗诇讗 诪讗讞讚 诪讛诐 讛讜讬 谞讝讬专 讚住讜祝 谞讝讬专讜转 讻转讞诇转 谞讝讬专讜转 讜讻讬 谞砖讗诇 注诇 讗讞讚 诪讛诐 讜讗诪专 诇讜 讞讻诐 诪讬讬谉 讛讜转专 诇讱 讛讜转专 讻诪讜 讻谉 诪谉 讛讻诇. 注讚 讻讗谉: 
讜讛专' 注讝专讬讗诇 讻转讘 讜讝"诇: 讬讜讚注 讗谞讬 砖谞讝讬专 讗住讜专 讘讬讬谉 讗讘诇 住讘讜专 讗谞讬 砖讞讻诪讬诐 诪转讬专讬谉 诇讬. 讻讱 讗诪专 讘砖注转 谞讝讬专讜转 讛专讬谞讬 诪拽讘诇 讻诇 讚讬谉 谞讝讬专讜转 讗讘诇 住讘讜专 讗谞讬 砖讞讻诪讬诐 诪转讬专讬谉 诇讬 诪驻谞讬 砖讗讬谞讬 讬讻讜诇 诇讞讬讜转. 讜讛讜讬 讚讜诪讬讗 讚讛谞讬 讘讘讬 讚诇注讬诇 注诇 诪谞转 砖讗讛讬讛 砖讜转讛 讬讬谉 讚讻诇讛讜 讘砖注转 谞讝讬专讜转 拽讗诪专. 讜驻专讬讱 讜讛讗 讗诪专转 专讬砖讗 讜专' 砖诪注讜谉 诪转讬专. 专讬砖讗 讚谞讚专 诪讞讚讗 砖诇讗 拽讘诇 谞讝讬专讜转 讗诇讗 诪转讙诇讞转 讜诪讟讜诪讗讛. 诇专讘谞谉 讛讛讬讗 讚讙专讜讙专讜转 讜讚讘诇讛 讚讗诪专 诇讗讬转砖讜诇讬 讛讜讗 讚讗转讬 砖讘砖注转 谞讝讬专讜转 驻转讞 谞讚专讜. 诇专讘谞谉 讚讗诪专讬 讗驻讬诇讜 诇讗 谞讚专 讗诇讗 诪讞讚讗 讛讜讬 谞讝讬专 诪讻讜诇谉 讛谞讬 诪讬诇讬 讙讘讬 诪谉 讛讞专爪谞讬诐 讜诪谉 讛讝讙讬谉 讚诇讗 诪转砖讬诇 诪讬讚讬 讜诇讗 讞讝专 讘讜 诪谞讝讬专讜转 讗诇讗 砖驻讬专砖 讗诇讜 诪谞讝讬专讜转讜. 讜注诇 诪谞转 砖讗讛讬讛 讗讬谞讜 讚专讱 砖讗诇讛. 讗讘诇 讛讻讗 讚拽讗诪专 住讘讜专 讗谞讬 讘讻讱 讜驻转讞 谞讚专 讛讜讬 讜讗祝 注诇 讙讘 讚诇讗 诪讬转砖讬诇 诪讻讜诇讛讜 诪讜转专 讘讻诇谉 讻诪讜 讘转讞诇转 谞讝讬专讜转讜 砖讗住讜专 讘讻讜诇谉 注诇 讬讚讬 谞讚专 诪讗讞讚 诪讛谉. 注讚 讻讗谉: 


转谞讬讗 讻讜讜转讬讛 讚专讘讬谞讗 讻讜'. 诪驻谞讬 砖诪转谞讛 注诇 诪讛 砖讻转讜讘 讘转讜专讛. 讜讛讬讬谞讜 讻专' 砖诪注讜谉 讚讗讬 诇专讘谞谉 讗驻讬诇讜 讗诪专 讞讜抓 诪讬讬谉 讛讜讬 谞讝讬专. 讛专讗"砖 讝"诇 讘驻讬专讜砖讬讜. 讜讗诐 转讗诪专 诇诪讛 诇讬 讻讜' 讻讻转讜讘 讘转讜住驻讜转. 讜讬"诇 讚讗讬转讗 诇谞讝讬专讜转 注诇 讬讚讬 砖诇讬讞 讚讗讞专 讬讘讬讗 拽专讘谞讜转讬讜 讘砖讘讬诇讜. 讜注讬拽专 谞讝讬专讜转 讛诐 讛拽专讘谞讜转. 砖讬讟讛. 讜讛专' 注讝专讬讗诇 讝"诇 讻转讘 讜讝"诇: 讜讛讻讗 诇讗 砖讬讬讱 诇诪讬讘注讬 转谞讗讬 讚讗驻砖专 注诇 讬讚讬 砖诇讬讞 讻转谞讗讬 讚讘谞讬 讙讚 讜讘谞讬 专讗讜讘谉. 讜讚讜拽讗 讙讘讬 诪注砖讛 讘讬讚讬诐 讛讜讗 讻讙讜谉 拽谞讬谉 讞诇讬爪讛 讙讟 拽讚讜砖讬谉 讜讻讬讜爪讗 讘讛谉 讚讛转诐 讜讚讗讬 讗诐 讗讬 讗驻砖专 诇拽讬讬诐 注诇 讬讚讬 讗讞专 讗诇讗 注诇 讬讚讬 注爪诪讜 讗诇讬诐 讛诪注砖讛 讜讗驻讬诇讜 诇讗 谞转拽讬讬诐 讛转谞讗讬 诇讗 谞转讘讟诇 讛诪注砖讛. 讗讘诇 谞讚专 讜谞讝讬专讜转 讚讗讬谉 爪专讬讱 诪注砖讛 讘讬讚讬诐 讗诇讗 砖讬讝讛讬专 讜讬砖诪讜专 诪注爪诪讜 诇讗 讗诇讬诐 砖讬转拽讬讬诐 讗诐 诇讗 谞转拽讬讬诐 讛转谞讗讬. 注讚 讻讗谉. 讜讗"转 讜讛讗 讗诪专讬谞谉 讛专讬谞讬 谞讝讬专 注诇 诪谞转 砖讗讙诇讞 讘讘讬转 讞讜谞讬讜 讬讙诇讞 讘讬专讜砖诇讬诐 讘讘讬转 讛诪拽讚砖 讜讗诐 讙诇讞 讘讘讬转 讞讜谞讬讜 讬爪讗. 讜讛诇讗 诪转谞讛 注诇 诪讛 砖讻转讜讘. 讜转讬专抓 讛专"诐 讚诇砖讜谞讜 讘砖谞讬 注谞讬讬谞讬诐 诪砖诪注. 诪砖诪注 谞讝讬专讜转 讙诪讜专 讜诪讙诇讞 讘讘讬转 讛诪拽讚砖 讜讗诐 讙诇讞 讘讘讬转 讞讜谞讬讜 诇讗 讬爪讗. 讜诪砖诪注 谞诪讬 砖诇讗 拽讘诇 注诇讬讜 砖讜诐 谞讝讬专讜转 讗诇讗 爪注专讗 讘注诇诪讗 讜讗诐 讛讬讛 诪讙诇讞 讘讘讬转 讛诪拽讚砖 讛讬讛 诪讘讬讗 讞讜诇讬谉 诇注讝专讛. 讜诪讬转诇讗 转诇讬 讜拽讗讬. 讗诐 讙诇讞 讘讘讬转 讛诪拽讚砖 讗讬讙诇讗讬 诪讬诇转讗 讚诇谞讝讬专讜转 讙诪讜专 谞转讻讜讜谉. 讜讗诐 讙诇讞 讘讘讬转 讞讜谞讬讜 讙诇讬 讗讚注转讬讛 讚诇爪注专 谞驻砖讬讛 讘注诇诪讗 谞转讻讜讜谉. 转讜住' 讛专讗"砖 讝"诇. 


讜专' 讬讛讜砖注 讘谉 诇讜讬 讗诪专 诇讱 讛讗讬 注诇 诪谞转 讻讞讜抓 讚诪讬. 讻诇讜诪专 讻讗讬诇讜 讗诪专 讘驻讬专讜砖 讛专讬谞讬 谞讝讬专 讞讜抓 诪讬讬谉 讜诇讗 讛讜讬 谞讝讬专 诇专' 砖诪注讜谉 注讚 砖讬讝讬专 诪讻讜诇谉. 讗讘诇 讗诐 诇讗 讛讬讛 讞讜抓 讗诇讗 注诇 诪谞转 讛讜讗讬诇 讜诇讗 砖讬讬专 讘注讬拽专 讛讚讘专 讛讜讬 转谞讗讬 讚拽住讘专 诪转谞讛 注诇 诪讛 砖讻转讜讘 讘转讜专讛 转谞讗讜 拽讬讬诐. 


讜讛讗 讗诪专转 专讬砖讗 讗住讜专 讜专' 砖诪注讜谉 诪转讬专. 驻讬专讜砖 拽讗 住诇拽讗 讚注转讬谉 讚诪转谞讬转讬谉 诪讬讬专讬 砖讗诪专 讻讱 讘砖注转 拽讘诇转 讛谞讝讬专讜转 讛专讬谞讬 诪拽讘诇 注诇讬 讚讬谉 谞讝讬专讜转 讜住讘讜专 讗谞讬 砖讛讞讻诪讬诐 讬转讬专讜谞讬 讘讬讬谉 讗讜 讘讟讜诪讗讛 讗祝 讗诐 讗谞讬 诪拽讘诇讛 注诇讬 讜诇讻讱 讗谞讬 诪拽讘诇诐 注诇讬 讻诇诇. 讜讛讬讬谞讜 讚诪拽砖讬谞谉 讚讗诐 讻谉 讗讬驻讻讗 诪讘注讬 诇讬讛 讚专讘谞谉 讛讜讬 谞讝讬专 讜诇专' 砖诪注讜谉 讗讬谞讜 谞讝讬专 注讚 讻讗谉. 砖讬讟讛.





专砖"砖

讘诪砖谞讛 诪注砖讛 讘讗砖讛 讗' 砖讛讬转讛 砖讬讻讜专讛 讻讜'.



讜讘讙诪专讗 讞"诪 讻讜' 讜讗诐 砖讬讻讜专 讛讜讗 讻讜'. 讘转讜讬"讟 讘砖诐 讛专诪讘"诐 讗讘诇 诇讗 讛讙讬注 诇砖讻专讜转讜 砖诇 诇讜讟. 讜诇注讚"谞 讚砖讬讻讜专讛 讜砖讬讻讜专 讛讗诪讜专讬诐 讻讗谉 讛诪讛 砖诪讜转 转讜讗专讬诐 诇讗砖专 诪砖转拽注讬诐 讘专讜讘 讬诪讬讛诐 讘砖讻专讜转 讗讘诇 注转讛 讗讬谞谉 砖讬讻讜专讬诐 讻诇诇 讜诇讛讻讬 讗诪专讬谞谉 砖诇讗 谞转讻讜讜谞讜 诇谞讝讬专讜转 讻讬讜谉 讚专讙讬诇讬 讘讬讬谉 讗诇讗 诇讻讜住 讝讛 讘诇讘讚 砖讬讛讗 注诇讬讛诐 讻拽专讘谉:

